Document ID: 31987R1351

KOMISSION ASETUS (ETY) N:o 1351/87,
annettu 15 päivänä toukokuuta 1987,
siitosmunien ja siipikarjan poikasten tuotannosta ja pitämisestä kaupan annetun asetuksen (ETY) N:o 2782/75 soveltamista koskevista yksityiskohtaisista säännöistä annetun asetuksen (ETY) N:o 1868/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon siitosmunien ja siipikarjan poikasten tuotannosta ja pitämisestä kaupan 29 päivänä lokakuuta 1975 annetun neuvoston asetuksen (ETY) N:o 2782/75(), sellaisena kuin se on viimeksi muutettuna asetuksella (ETY) N:o 3494/86(), ja erityisesti sen 2, 3 ja 17 artiklan,
sekä katsoo, että
komission asetus (ETY) N:o 1868/77(), sellaisena kuin se on viimeksi muutettuna asetuksella (ETY) N:o 3759/85(), sisältää siitosmunien ja poikasten tuotantoa ja kaupan pitämistä ohjaavien tiettyjen sääntöjen soveltamiseen tarvittavat säännökset,
näitä säännöksiä olisi mukautettava asetukseen (ETY) N:o 2782/75 hiljattain tehtyjen poikastuotantoon käytettävien siitosmunien merkintää koskevien muutosten mukaisesti; kyseisissä säännöissä on tärkeää ottaa aiheellisella tavalla huomioon eri jäsenvaltioiden tilanteiden väliset erot ja pyrkiä löytämään edullisimmat munien merkintätavat, jotka kuitenkin mahdollistavat riittävät ja tehokkaat tarkastukset ja ehkäisevät kilpailun vääristymät, ja
siipikarjanlihan ja munien hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1868/77 seuraavasti:
1) Korvataan 2 artikla seuraavasti:
" 2 artikla
1. Poikastuotantoon käytettyjen siitosmunien yksilöivä merkintä tehdään tuotantolaitoksessa, jonka tunnusnumero leimataan muniin. Kirjaimet ja numerot merkitään häviämättömällä mustalla musteella; niiden korkeuden on oltava vähintään kaksi millimetriä ja leveyden yksi millimetri.
2. Jäsenvaltiot voivat poikkeuksellisesti sallia siitosmunien merkinnän muiden kuin 1 kohdassa tarkoitettujen yksityiskohtaisten sääntöjen mukaan sillä edellytyksellä, että merkintä tehdään häviämättömällä mustalla värillä, että se on selvästi nähtävissä ja että se peittää vähintään 10 neliömillimetrin suuruisen alan. Tämä merkintä on tehtävä ennen hautomakoneeseen asettamista joko tuotantolaitoksessa tai hautomossa.
Pakkauksissa ja kaikentyyppisissä astioissa, joissa näitä munia kuljetetaan, on oltava tuotantolaitoksen tunnusnumero.
Tätä mahdollisuutta käyttävän jäsenvaltion on ilmoitettava tästä muille jäsenvaltioille ja komissiolle sekä annettava näille tieto asiasta annetuista säännöksistä.
3. Ainoastaan 1 tai 2 kohdan mukaisesti merkittyjä siitosmunia voidaan kuljettaa tai pitää kaupan jäsenvaltioiden välillä."
2) Poistetaan 3 artiklasta sanat "ja nauhat".
2 artikla
Tämä asetus tulee voimaan 1 päivänä heinäkuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä toukokuuta 1987.

Labels: 7
3
17
6